Rhodespark-aanval: Verdagte te siek om verhoor te word | Maroela Media
In die hooggeregshof, wat in Palm Ridge sit, is getuig dat een van die verdagtes kla van borspyne wat sy asemhaling beïnvloed.
Adv. Robert Xaba, regsverteenwoordiger vir die sieklike Edmore Ndlovu (23), het gesê die beskuldigde het hom Maandagoggend meegedeel dat hy nie goed voel nie. Xaba het gesê sy kliënt het griepsimptome en het uitstel gevra sodat Ndlovu mediese behandeling kan ontvang.
Ndlovu het gebukkend in die beskuldigdebank gesit, tussen sy twee medebeskuldigdes, Thabo Nkala (25) en Mduduzi Lawrence Mathibela (32). Dit het voorgekom asof hy sukkel om asem te haal.
Regter Papi Masopa het beveel dat Ndlovu dadelik na 'n hospitaal geneem word. Die saak is tot Dinsdag uitgestel.
Die drie staan tereg op aanklagte van moord, verkragting en roof met verswarende omstandighede. Hulle het vroeër skuld op al die aanklagte ontken.
Maroela Media het vroeër berig twee paartjies het op 17 Oktober 2015 in Rhodespark gestap toe hulle deur 'n groep van 12 mans voorgekeer is. Die verdagtes het die mans glo vasgebind en in die dam gegooi terwyl hulle een van die vroue verkrag het. Die ander vrou is glo seksueel aangerand voordat sy daarin kon slaag om te vlug. Albei mans het verdrink.
Toe hulle die daad gepleeg het was hy nie siek nie. Dit net verskonings
Hy speel vir tyd – kamstig siek – ja siek in sy kop.
Hy was nie te siek om moord te pleeg en te verkrag nie. Nou moet ons seker nog vir sy medies onkostes ook betaal
Ag spaar ons die strooi pratery. Hierdie skepsel speel vir tyd hy makeer niks nie.
Hy sit meer aan as wat hy siek is. Sluit hulle toe en gooi die sleutel weg sodat hulle opfrot in die tronk en geen kos of water vir hulle.